# Queens League

La Queens League, coneguda oficialment com a Queens League Oysho per motius de patrocini, és una lliga de futbol a 7 de Barcelona creada el 2023 per Gerard Piqué, personalitats del futbol i streamers d'Internet. Es basa en la Kings League, llançada per Piqué poc abans. Les regles de la lliga inclouen una tanda de penals de desempat, substitucions il·limitades i la implementació d'armes secretes.

## Història

Poc després que comencés la temporada inaugural de la Kings League, Oriol Querol, CEO de Kings League i director de Kosmos Holding, va anunciar la Queens League, una competició per a dones. A partir de maig del 2023, els partits de la Queens League es jugaran els dissabtes, i els de la Kings League, els diumenges. Exjugadores espanyoles com Priscila Borja i Willy es van oferir per formar part de la Queens League. Ibai Llanos, del Porcinos, va ser el primer president de la Kings League a confirmar la creació del seu equip femení, el Porcinas. L'exjugador Borja Fernández es va oferir per entrenar l'equip.
La Lliga de les Reines va tenir un primer esdeveniment el 24 de febrer de 2023 al Cupra Arena, amb tots els equips de la Kings League participant en el nou torneig; alguns han canviat la marca de l'equip femení, i d'altres han introduït més streamers femenines i figures populars com a presidentes.
Mentre que a la primera temporada de la Kings League van participar antics futbolistes professionals, a la Queens League també hi ha professionals en actiu, sobretot en l'organització dels equips: La jugadora del FC Barcelona i de la selecció suïssa Ana-Maria Crnogorčević forma part de la plantilla del Saiyans FC; les companyes de club Patricia Guijarro, Clàudia Pina i Sandra Paños són ambaixadores d'equips; igual que l'espanyola Jennifer Hermoso i la xilena Christiane Endler. La número u del draft va ser l'egípcia del Saragossa CFF i exjugadora del Barcelona Sara Ismael.
El diari esportiu mexicà Récord va escriure en anunciar-se la Queens League que seria important per promoure la igualtat de gènere al món dels videojocs. Els equips de la Queens League tenen les mateixes condicions i salari que els de la Kings League.

## Equips

| Equip | Entrenador/a | President/a |
| 1K FC ! 1K FC | de Vega, Elba ! Elba de Vega | Carrillo, Maite ! Maite Carrillo (Mayichi) |
| Aniquiladoras FC ! Aniquiladoras FC | Sanchez, Marta ! Marta Sánchez | Borras, Esperanza ! Esperanza Borrás (Espe) |
| El Barrio ! El Barrio | Olle, Micky ! Micky Ollé | Contreras, Adri ! Adri Contreras |
| Jijantas FC ! Jijantas FC | Sanchez, Manu ! Manu Sánchez | Gonu, Paula ! Paula González Núñez (Paula Gonu) |
| Kunitas ! Kunitas | Font, Ari ! Ari Font | Beltran, Morena ! Morena Beltrán |
| Las Troncas FC ! Las Troncas FC | Lanzarote, Manu ! Manu Lanzarote | Violeta G ! Violeta G |
| PIO FC ! PIO FC | Pila, Flor de Luna ! Flor de Luna Pila | Rivera, Samantha ! Samantha Rivera (Rivers) |
| Porcinas FC ! Porcinas FC | Casado, Ruben ! Rubén Casado | Gallardo, Gemma ! Gemma Gallardo (Gemita) |
| Rayo de Barcelona ! Rayo de Barcelona | Rodriguez, Ruben ! Rubén Rodríguez | Miras, Marti ! Martí Miràs (Spursito) |
| Saiyans FC ! Saiyans FC | Rodriguez, Jessica ! Jessica Rodríguez | Canovas, David ! David Cánovas (TheGrefg) |
| Ultimate Mostoles ! Ultimate Móstoles | Vera, Mireia ! Mireia Vera | San Martin, Noelia ! Noelia San Martín (Noe9977) |
| xBuyer Team ! xBuyer Team | Ruz, Sergio ! Sergio Ruz | Ruiz, Javier i Eric ! Javier (xBuyer) i Eric Ruiz (MiniBuyer) |

## Temporada 1 (2023)

Les 11 jugadores de cada equip es van anunciar abans del draft del 16 d'abril del 2023. L'empresa de roba esportiva Oysho és el principal patrocinador i proveïdor d'equipacions de la lliga. La primera temporada començà el 6 de maig del 2023 i celebrarà el seu Final Four el 29 de juliol.

## Prohibició del català

Igual que la seva competició bessona Kings League, i tot i jugar-se al Camp Nou, l'organització ha pressionat jugadores i periodistes perquè no fessin anar el català, provocant una allau de crítiques a les xarxes socials.

## Referències

* ↑ «Queens League announced» (en castellà). Twitter.
* ↑ «Queens League announced» (en castellà). Relevo, 08-02-2023.
* 1 2 «Las pruebas de la Queens League, entre bastidores: «Ha sido una experiencia increíble»» (en castellà). Relevo, 05-04-2023. [Consulta: 17 abril 2023].
* ↑ del Río, Marc. «Todo lo que tienes que saber sobre la Queens League» (en castellà). Sport, 24-02-2023. [Consulta: 27 febrer 2023].
* ↑ «La Queens League ya tiene su draft: las elecciones de las 'Reinas' del fútbol» (en castellà-mx). Marca México, 16-04-2023. [Consulta: 17 abril 2023].
* 1 2 3 «Nace la Queens League Oysho: llega el momento de las reinas del fútbol» (en castellà). MARCA, 24-02-2023. [Consulta: 17 abril 2023].
* ↑ Sport. «Sigue en directo el draft de la Queens League, en vivo hoy» (en castellà). sport, 16-04-2023. [Consulta: 17 abril 2023].
* ↑ Tikas, Maria. «La QueensLeague en clave Barça» (en castellà). Twitter, 16-04-2023. [Consulta: 17 abril 2023].
* ↑ «Sandra Paños y Jenni Hermoso, embajadoras de dos equipos en la Queens League» (en castellà). MARCA, 16-04-2023. [Consulta: 17 abril 2023].
* ↑ [Consulta: 17 abril 2023].
* ↑ Sport. «Las exazulgranas Sara Ismael y Helena Barco encabezan el Draft de la Queens League» (en castellà). sport, 10-04-2023. [Consulta: 17 abril 2023].
* ↑ m.olvera. «Queens League es una realidad; ya están los equipos de esta competición» (en castellà). Record.com.mx, 16-04-2023. [Consulta: 17 abril 2023].
* ↑ Sport. «Todo lo que se sabe sobre la Queens League de Piqué» (en castellà). sport, 08-04-2023. [Consulta: 17 abril 2023].
* ↑ «Así vivimos el draft de la Queens League Oysho | Marca» (en castellà). Marca.com, 16-04-2023. [Consulta: 17 abril 2023].
* ↑ «[VÍDEO Polèmica perquè una periodista força una jugadora de la Queens League a parlar en castellà]». [Consulta: 14 maig 2023].
* ↑ «[VÍDEO Nova polèmica lingüística a la Queens League: "Recorda de parlar en castellà"]». [Consulta: 14 maig 2023].